ΓΡΑΠΤΗ ΕΡΩΤΗΣΗ E-3495/01

υποβολή: Laura Gonzlez lvarez (GUE/NGL) προς την Επιτροπή

(8 Ιανουαρίου 2002)

Θέμα: Κατασκευή μαρίνας σκαφών αναψυχής στον κόλπο του Βίγο (Ισπανία)

Η ένωση Voces polo litoral de Teis μας έχει εκφράσει την ανησυχία της όσον αφορά τα σχέδια κατασκευής μιας μαρίνας σκαφών αναψυχής στην περιοχή της A Lagoa, που θα χειροτέρευε την ήδη άσχημη κατάσταση του περιβάλλοντος στον κόλπο του Βίγο (Γαλικία). Η καταγγελία βασίζεται σε μια έκθεση του Περιβαλλοντικού Παρατηρητηρίου του κόλπου του Βίγο, καθώς και σε έγγραφα του Ινστιτούτου Θαλασσίων Μελετών.

Ήδη κατά το παρελθόν επιστήσαμε την προσοχή της Επιτροπής όσον αφορά τη ρύπανση της ακτής του Samil, καθώς και σχετικά με τα σχέδια αποστράγγισης του όρμου του San Simn, μεταξύ άλλων παρεμβάσεων που έχουν βαρύτατες συνέπειες για τις ακτές της περιοχής. Η σχεδιαζόμενη μαρίνα θα διαθέτει κυματοθραύστη μήκους 235 μέτρων και η κατασκευή της θα προκαλέσει σοβαρή αλλοίωση του οικοσυστήματος της περιοχής, καθώς και την εξαφάνιση της ακτής της A Lagoa.

Σε ποιό βαθμό μπορεί η Επιτροπή να παρέμβει ενώπιον των αρμοδίων αρχών για να διασφαλίσει την εφαρμογή της κοινοτικής περιβαλλοντικής νομοθεσίας και, ιδιαίτερα, της Οδηγίας 85/337/ΕΟΚ(1), σχετικά με την αξιολόγηση των περιβαλλοντικών επιπτώσεων·

Θα μπορούσε η Επιτροπή να μας πληροφορήσει εάν, για την κατασκευή του έργου αυτού, έχει ζητηθεί χρηματοδοτική ενίσχυση από τα κοινοτικά ταμεία·

(1) ΕΕ L 175 της 5.7.1985, σελ. 40.

Απάντηση της κας Wallstrm εξ ονόματος της Επιτροπής

(1η Μαρτίου 2002)

Στην προκειμένη περίπτωση θα μπορούσε να τυγχάνει εφαρμογής η Οδηγία 85/337/ΕΟΚ(1) του Συμβουλίου της 27ης Ιουνίου 1975, όπως τροποποιήθηκε από την Οδηγία 97/11/ΕΚ(2) του Συμβουλίου της 3ης Μαρτίου 1997 για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον, δεδομένου ότι οι μαρίνες σκαφών αναψυχήςπάγονται στο παράρτημα ΙΙ (σημείο 12 περίπτωση β).

Ας σημειωθεί ότι το άρθρο 2 της εν λόγω οδηγίας προβλέπει ότι τα σχέδια τα οποία, ιδίως, ως εκ της φύσεως, του μεγέθους ή της θέσεώς τους, ενδέχεται να έχουν σημαντικές επιπτώσεις στο περιβάλλον, πρέπει ναπόκεινται σε εκτίμηση όσον αφορά τις επιπτώσεις τους, μάλιστα δε προτού δοθεί η άδεια.

Για τα σχέδια που απαριθμούνται στο παράρτημα ΙΙ, τα κράτη μέλη οφείλουν να αποφασίζουν, βάσει εξέτασης κατά περίπτωσιν, ή βάσει κατωφλίων ή κριτηρίων που καθορίζονται από το κράτος μέλος, κατά

πόσον το έργοπόκειται σε εκτίμηση σύμφωνα με τα άρθρα 5 έως 10. Για τις κατά περίπτωσιν εξετάσεις ή για τον καθορισμό κατωφλίων ή κριτηρίων, το κράτος μέλος οφείλει να λαμβάνειπόψη τα σχετικά κριτήρια επιλογής που καθορίζονται στο παράρτημα ΙΙΙ. Η απόφαση της αρχής πρέπει να δημοσιοποιείται.

Βάσει και μόνον των στοιχείων που καταθέτει το Αξιότιμο Μέλος του Κοινοβουλίου, η Επιτροπή δεν είναι σε θέση να αποφανθεί για την οδό που επέλεξαν οι ισπανικές αρχές για την εφαρμογή της Οδηγίας.

Ωστόσο, βάσει του άρθρου 3 παράγραφος 2 της οδηγίας 97/11/ΕΚ, εάν μια αίτηση αδειοδότησης κατετέθη πριν τις 14 Μαρτίου 1999, εφαρμόζονται οι διατάξεις της οδηγίας 85/337/ΕΟΚ στην προ της τροποποιήσεως μορφή της.

Εξάλλου, σύμφωνα με τον κανονισμό (ΕΚ) αριθ. 1260/1999 του Συμβουλίου της 21ης Ιουνίου 1999 περί γενικών διατάξεων για τα Διαρθρωτικά Ταμεία(3), η επιλογή των έργων που συγχρηματοδοτούνται στο πλαίσιο κάθε προγράμματος από τα Διαρθρωτικά Ταμεία ανήκει στην αποκλειστική αρμοδιότητα των κρατών μελών.

Σε κάθε περίπτωση πάντως, η Επιτροπή θα απευθυνθεί στις ισπανικές αρχές προκειμένου να της διαβιβάσουν τις παρατηρήσεις τους επί των όσων καταγγέλλει το Αξιότιμο Μέλος του Κοινοβουλίου, ούτως ώστε να εξασφαλιστεί ο σεβασμός του εν προκειμένω εφαρμοστέου κοινοτικού δικαίου.

(1) ΕΕ L 175 της 5.7.1985.

(2) ΕΕ L 73 της 14.3.1997.

(3) ΕΕ L 161 της 26.6.1999.